Even Cowgirls Get the Blues

«Even Cowgirls Get the Blues» er ein song skriven av Rodney Crowell. Songen er blitt spelt inn av ei rekkje artistar, som La Costa, Emmylou Harris og Lynn Anderson. Crowell hevdar å ha skrive «Even Cowgirls Get The Blues» om Harris og venen hennar Susanna Clark. Songtittelen er teken frå ein roman som var populær på den tida med same namn av Tom Robbins. Songen har blitt gjeven ut på singel to gonger. 

LaCosta-versjonen
«Even Cowgirls Get the Blues» vart opphavleg gjeven ut på singel av den amerikanske countryartisten La Costa i 1978. Han vart spelt inn 28. juli 1977 i United Western Studio i  Hollywood. Innspelinga vart produsert av Doug Gilmore, som produserte albumet hennar frå 1977 med same namn.

Versjonen til LaCosta kom ut på singel i januar 1978 på Capitol Records og vart ein mindre hit det året då han nådde 79. plassen på Billboard Hot Country Singles-lista. Det var den andre av tre singlar frå det fjerde albumet hennar	. 

Salslister
 Liste (1978) PlasseringUS Hot Country Singles (Billboard)79

Andre versjonar
Den amerikanske skodespelaren og songaren Mary Kay Place spelte inn ein versjon i 1977 for albumet Aimin' to Please. 
I 1979 vart songen gjeven ut av Emmylou Harris på Blue Kentucky Girl med vokalharmoniar av Dolly Parton og Linda Ronstadt. Songen var opphavleg spelt inn for eit album dei tre skulle gje ut i lag, men som ikkje vart noko av før i 1987. Ein  alternativ versjon av songen kom seinare ut på albumet The Complete Trio Collection (2016). 

I 1980 spelte Lynn Anderson inn ein versjon av songen. Denne vart ein mindre hit i Nord-Amerika det året og nådde 26. plassen på countrylista i september.

I 1986 vart songen spelt inn av Johnny Cash og Waylon Jennings for albumet Heroes. I 1993 vart han gjeven ut på samlealbumet til Rodney Crowell, Greatest Hits. 

Lynn Anderson-versjonen
 Liste (1980) PlasseringCanada Country Songs (RPM)23

Kjelder

Denne artikkelen bygger på «Even Cowgirls Get the Blues (song)» frå ,  den 14. november 2020. 
 oppgav desse kjeldene:

Kategori:Singlar frå 1978
Kategori:Songar frå 1978
Kategori:Singlar frå 1980
Kategori:Capitol Records-singlar
Kategori:Columbia Records-singlar
Kategori:Emmylou Harris-songar
Kategori:Lynn Anderson-songar
Kategori:Rodney Crowell-songar
Kategori:Songar skrivne av Rodney Crowell
Kategori:Johnny Cash-songar
Kategori:Waylon Jennings-songar